b'\n_START_ARTICLE_\nNO30\n_START_PARAGRAPH_\nNO30 er Bibelselskapets bibeloversettelse til bokm\xc3\xa5l fra 1930. Oversettelsen er en revidert oversettelse av Det nye testamentet slik det forel\xc3\xa5 i en oversettelse fra 1904 og Det gamle testamentet i en oversettelse fra 1891. Det var store rettskrivingsreformer p\xc3\xa5 begynnelsen av 1900-tallet, og disse ble innarbeidet i oversettelsen. Oversettelsen er en s\xc3\xa5kalt konkordant oversettelse, det vil si at den ligger tett opp til ordenes opprinnelige betydning p\xc3\xa5 grunnspr\xc3\xa5kene. Utgaven ble \xc2\xabfolkebibelen\xc2\xbb i Norge i over f\xc3\xb8rti \xc3\xa5r, og er fremdeles i salg.'